UDHËZIM I PËRBASHKËT
Nr. 4, datë 25.2.2022

PËR MËNYRËN E PËRDORIMIT TË FONDIT “GRANT/TRANSFERTË KORRENTE E BRENDSHME” PËR FEDERATAT SPORTIVE OLIMPIKE, KOMITETIN OLIMPIK KOMBËTAR SHQIPTAR DHE ORGANIZATËN KOMBËTARE ANTIDOPING 

Në mbështetje të pikës 4, të nenit 102, të Kushtetutës, të nenit 13, të ligjit nr. 79/2017, “Për sportin”, të ndryshuar; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të ligjit nr. 10296, datë 8.7.2010, “Për menaxhimin financiar dhe kontrollin”, të ndryshuar; të vendimit nr. 523, datë 22.9.2021, të Këshillit të Ministrave, “Për përcaktimin e fushës së përgjegjësisë shtetërore të Ministrisë së Arsimit dhe Sportit”; dhe të vendimit nr. 503, datë 13.9.2017, të Këshillit të Ministrave, “Për përcaktimin e fushës së përgjegjësisë shtetërore të Ministrisë së Financave dhe Ekonomisë”,

UDHËZOJMË:

1. Për qëllim të zbatimit të këtij udhëzimi, fonde “Grant/transfertë korrente e brendshme”, janë fondet publike që alokohen nga buxheti i shtetit për federatat sportive, Komitetin Olimpik Kombëtar Shqiptar dhe Organizatën Kombëtare Antidoping.
2. Buxheti vjetor i miratuar për ministrinë përgjegjëse për sportin, i detajuar në gr. 11, titull 08140, artikull 604 “Transferta korrente e brendshme”, detajohet nga ministria përgjegjëse për sportin në llogarinë e përfituesve/federatave shqiptare sportive, Komitetit Olimpik Kombëtar Shqiptar dhe Organizatës Kombëtare Antidoping, sipas kritereve dhe mënyrës së përdorimit të fondeve, të parashikuar në këtë udhëzim.
3. Shpërndarja e fondeve për çdo federatë sportive olimpike bazohet në vlerësimin e tyre, sipas një sistemi pikëzimi, në përputhje me kriteret e përcaktuara në shtojcën nr. 1, bashkëlidhur dhe pjesë përbërëse e këtij udhëzimi dhe metodikës së përcaktuar në këtë udhëzim.
4. Fondit total të miratuar në buxhetin vjetor në programin e sportit, për financimin e federatave olimpike dhe joolimpike (për aktivitetet ndërkombëtare dhe aktivitetet kombëtare e ndërkombëtare të zhvilluara për të gjithë disiplinat sportive), do t’i zbritet shuma në masën deri në 30%, për t’u përdorur për financimin e organizatave në funksion të sportit, të parashikuara në ligjin nr. 79/2017, “Për sportin”, të ndryshuar (Komiteti Olimpik Kombëtar Shqiptar dhe Organizata Kombëtare Antidoping), si dhe për financimin e projektpropozimeve të paraqitura nga federatat sportive joolimpike.
5. Financimi i organizatave në funksion të sportit (KOKSH dhe Organizata Kombëtare Antidoping), si dhe i federatave sportive joolimpike, do të jetë në kufijtë e mëposhtëm, në varësi me buxhetin vjetor në dispozicion:
a) Komiteti Olimpik Kombëtar Shqiptar do të financohet në masën deri në 7% të fondit total;
b) Organizata Kombëtare Antidoping, në masën deri në 3% të fondit total;
c) Federatat joolimpike, për projektpropozimet e paraqitura, financimi total vjetor do të jetë deri në 20% e fondit total. Në rast se aplikimet e projektpropozimeve të federatave joolimpike nuk ezaurojnë fondin vjetor në dispozicion të tyre, fondi i mbetur i papërdorur do të alokohet për të shtuar financimin e federatave sportive olimpike dhe organizatave në funksion të sportit (KOKSH dhe Organizata Kombëtare Antidoping). 
6. “Shuma e financimit” për federatat sportive olimpike përllogaritet si prodhim i “shumës totale të fondit në dispozicion” me “koeficientin e financimit” të përllogaritur për çdo federatë olimpike, ku:
- “Shuma vjetore e fondit në dispozicion” është shuma e grandit/transfertës, që mbetet pas zbritjeve të parashikuara në pikën 5 të këtij udhëzimi, e cila do të shpërndahet për federatat sportive olimpike, në përputhje me koeficientin e saj të financimit. 
- “Koeficienti i financimit” për çdo federatë sportive olimpike përllogaritet si raport i shumës së pikëve, që siguron çdo federatë olimpike ndaj shumës totale të pikëve të të gjitha federatave olimpike, që kanë aplikuar për financim gjatë vitit, sipas metodikës dhe kritereve të përcaktuar në shtojcën 1.
7. Kriteret për përfitimin e fondeve dhe pikëzimin e federatave olimpike do të aplikohen, sipas shtojcës nr. 1 bashkëlidhur dhe pjesë përbërëse e këtij udhëzimi. 
8. Federatat sportive olimpike, për të provuar përmbushjen e kritereve të përcaktuara në shtojcën 1 bashkëlidhur, duhet të paraqesin edhe dokumentacionin vërtetues/shoqërues, si më poshtë:
a) lista emërore e organizatave sportive aktive, anëtare të federatës, të shoqëruar me dokumentacion ligjor;
b) numri i sportistëve të licencuar të organizatës sportive, anëtare të federatës, sipas gjinisë dhe kategorive të moshave;
c) numri i sportistëve të nivelit të lartë, në aktivitetet ndërkombëtare të organizatës sportive, anëtarë të federatës, sipas rregulloreve të federatave ndërkombëtare; 
d) numri i aktiviteteve kombëtare dhe ndërkombëtare;
e) rezultatet e arritura nga ekipi apo individët në arenën ndërkombëtare;
f) numri i medaljeve në aktivitete ndërkombëtare, sipas përcaktimeve në aktet ligjore dhe nënligjore;
g) numri i sportistëve me aftësi ndryshe;
h) raporti vjetor mbi zbatimin e objektivave të përcaktuar në asambletë vjetore të federatës përkatëse, përfshirjen në sportin shkollor, përfshirjen e personave me aftësi ndryshe dhe zbatimin e rregullave antidoping, sipas përcaktimeve të bëra në dispozitat e Konventës Ndërkombëtare Kundër Dopingut në Sport, 2005, të ratifikuar nga Republika e Shqipërisë, me ligjin nr. 9623, datë 16.10.2006, “Për aderimin e Republikës së Shqipërisë në Konventën Ndërkombëtare kundër Dopingut në Sport, 2005”, dhe Konventës Evropiane Antidoping të vitit 1989, të ratifikuar nga Republika e Shqipërisë, me ligjin nr. 9242, datë 17.6.2004, “Për ratifikimin e Konventës Evropiane Antidoping, 1989”;
i) hartimi i programeve strategjike 4-vjeçare për zhvillimin e disiplinave sportive. 
9. Zërat e shpenzimeve që lejohet të përballohen nga fondi buxhetor “grant/transfertë korrente e brendshme”, për federatat sportive olimpike, janë:
a) shpenzimet operative të aktiviteteve kombëtare dhe ndërkombëtare; 
b) trajtimi ushqimor, në natyrë ose në vlerë, të sportistëve të nivelit të lartë, si dhe pagesat e kontratave të shërbimit për trajnerët e ekipeve kombëtare, sipas rëndësisë së aktivitetit ndërkombëtar, bazuar në aktet ligjore dhe nënligjore në fuqi; 
c) shpenzime për grumbullimin stërvitor të ekipeve kombëtare;
d) sigurimin shëndetësor për sportistët e ekipeve kombëtare;
e) trajtimin mjekësor dhe shpenzimet e riaftësimit të sportistëve, sipas përcaktimeve në ligjin për sportin;
f) shpenzimet për pritje-përcjellje delegacionesh, konferenca, çmime etj., në nivelin e lejuar nga legjislacioni në fuqi;
g) shpërblimin për arritjen e rezultateve të larta sportive, sipas akteve ligjore dhe nënligjore; 
h) blerjen e bazës materiale/uniforma sportive;
i) shpenzimet për seminare, trajnime, kualifikime dhe licencimin të trajnerëve, gjyqtarëve, mjekëve, fizioterapistëve, si dhe mbështetjen e kërkimit shkencor në sport;
j) shpenzimet për analiza të kontrollit doping;
k) shpenzimet e personelit për jo më shumë se dy punonjës, në shumën totale deri në 20% të financimit vjetor nga buxheti i shtetit, dhe në masën jo më pak se niveli i pagës minimale, sipas legjislacionit në fuqi në RSH. 
10. Zërat e shpenzimeve që lejohet të përballohen nga fondi “grant/transfertë korrente e brendshme”, për Komitetin Olimpik Kombëtar Shqiptar dhe Organizatën Kombëtare Antidoping, janë:
a) financimi i shpenzimeve të personelit, sipas strukturës organizative të miratuar nga Asambleja e KOKSH-it, në masën jo më pak se niveli i pagës minimale, sipas legjislacionit në fuqi në RSH dhe fondeve në dispozicion;
b) financimi i shpenzimeve të personelit për Organizatën Kombëtare Antidoping, për jo më shumë se dy punonjës, në nivelin e pagës jo më pak se paga minimale e miratuar, sipas legjislacionit në fuqi në RSH; 
c) Financimin/bashkëfinancimin e shpenzimeve operative të KOKSH-it dhe të Organizatës Kombëtare Antidoping, sipas veprimtarive të tyre respektive, për mbështetjen e sportistëve elitarë, ekipeve kombëtare olimpike për sportet verore, dimërore dhe zbatimin e rregullave antidoping, kryerjen e testimeve dhe kontrollit doping, për sportistët që marrin pjesë në veprimtaritë kombëtare dhe ndërkombëtare, si dhe kryerjen e veprimtarive të edukimit antidoping dhe parandalimit të tij. Komiteti Olimpik Kombëtar Shqiptar dhe Organizata Kombëtare Antidoping nuk i nënshtrohen sistemit të pikëzimit, pasi nuk janë federata sportive. 
11. Përfituesit e fondeve “grant/transfertë korrente e brendshme” do të paraqesin në ministrinë përgjegjëse për sportin dokumentacionin e mëposhtëm:
a) projektprogramin afatmesëm, në përputhje me formatin e aplikimit të miratuar nga ministria përgjegjëse për financat, për buxhetin afatmesëm, brenda datës 15 gusht të vitit korrent;
b) kërkesën për mbështetje financiare, sipas përcaktimeve të pikës 3 dhe pikës 8 të këtij udhëzimi, brenda datës 15 nëntor të vitit korrent. Përjashtimisht për vitin 2022, kërkesa do të paraqitet brenda 10 ditëve, nga botimi i këtij udhëzimi në Fletoren Zyrtare;
c) planin e detajuar të përdorimit të fondeve në dispozicion të përfituesit për vitin korrent, brenda 15 ditëve nga njoftimi zyrtar i përfitimit të transfertës (për fondet publike dhe të ardhurat e tjera nga burime të ligjshme);
d) planin e detajuar të aktiviteteve sportive dhe objektivat konkretë që do të arrihen/synohen të arrihen, si dhe programet e zhvillimit të disiplinës sportive apo funksionit të organizatës;
e) kopjen e vendimit të Asamblesë së Përgjithshme të përfituesve, për ndarjen dhe përdorimin e fondeve publike. 
12. Struktura përgjegjëse për Sportin dhe ajo për Buxhetin në MAS shqyrton dokumentacionin e paraqitur nga aplikantët dhe kryen vlerësimin me pikë për çdonjërën nga federatat sportive olimpike, referuar kritereve të parashikuara në shtojcën 1 të këtij udhëzimi dhe i paraqet ministrit përgjegjës për sportin propozimin për ndarjen e fondeve publike, në përputhje me formulën e financimit të parashikuar në këtë udhëzim, për çdo organizatë sportive aplikuese. 
13. Detajimi i fondeve buxhetore në sistemin informatik të thesarit (SIFQ), për çdo organizatë sportive kryhet nga struktura përgjegjëse për buxhetin në MAS, e cila njofton organizatat sportive për fondet e përfituara, në përputhje me rregullat e përcaktuara në ligjin për menaxhimin financiar dhe kontrollin. Struktura përgjegjëse për sportin dhe ajo për buxhetin, monitoron përdorimin e fondeve publike nga përfituesit e grantit/transfertës.
14. Federatat sportive olimpike, Komiteti Olimpik Kombëtar Shqiptar dhe Organizata Kombëtare Antidoping duhet të bëjnë transparente për anëtarët e tyre, ndarjen e fondeve të përfituara në vitin korrent, si dhe të publikojnë këtë informacion në faqen zyrtare të çdo organizate. Struktura përgjegjëse për sportin monitoron zbatimin e këtij detyrimi.
15. Pasqyrat financiare të përfituesve të fondeve “grant/transfertë korrente e brendshme” depozitohen në ministrinë përgjegjëse për sportin, brenda afatit të përcaktuar në udhëzimin e ministrit përgjegjës për financat, referuar legjislacionit për menaxhimin financiar dhe kontrollin. Në pasqyrat financiare të paraqitura pranë MAS-it dhe organeve tatimore, duhet të përfshihen dhe të raportohen të gjitha burimet e financimit dhe të gjitha të ardhurat e përfituara nga burimet e ligjshme, si dhe të gjithë përdorimet/shpenzimet e kryera gjatë vitit ushtrimor.
16. Në zbatim të këtij udhëzimi, çdo përfitues i fondit “grant/transfertë korrente e brendshme” harton rregulloren e brendshme të përdorimit të fondeve të tij.
17. Udhëzimi i përbashkët nr. 4, datë 25.2.2020, “Për mënyrën e përdorimit të fondit ‘grant/transfertë korrente e brendshme’, për federatat sportive dhe Komitetin Olimpik Kombëtar Shqiptar dhe sistemin e pikëzimit të kritereve prioritare të vlerësimit”, shfuqizohet.
18. Ngarkohen për zbatimin e këtij udhëzimi, Ministria e Arsimit dhe Sportit, Ministria e Financave dhe Ekonomisë, Komiteti Olimpik Kombëtar Shqiptar, Organizata Kombëtare Antidoping dhe federatat sportive olimpike.
Ky udhëzim hyn në fuqi pas botimit në Fletoren Zyrtare.

MINISTËR I ARSIMIT DHE SPORTIT
Evis KUSHI

MINISTËR I FINANCAVE DHE EKONOMISË
Delina Ibrahimaj

SHTOJCA I
KRITERET E VLERËSIMIT ME PIKË PËR FEDERATAT SPORTIVE OLIMPIKE

Tabela 1
	Aktivitete ndërkombëtare të organizuara gjatë vitit kalendarik për federatat e sporteve kolektive dhe individuale
	Vlerësimi me pikë

	Kampionat Botëror 

Kampionat Evropian 
 
	Të rritur/të rinj
	Sport olimpik
	10

	
	Kadet
Junior
Senior të rinj
	Sport olimpik
	5

	Kampionat Ballkanik
	Të gjitha grup-moshat
	
	1



Tabela 2
	[bookmark: _Hlk96443766]Rezultati në aktivitetet ndërkombëtare, sportet individuale 
	Vlerësimi me pikë

	
Lojëra Olimpike 

Kampionat Botëror
	Medalje ari, argjendi, e bronztë
	
24

	
	Vendi i katërt
	20

	
	Vendi i pestë
	19

	
	Vendi i gjashtë
	18

	
	Vendi i shtatë
	17

	
	Vendi i tetë
	16

	Pjesëmarrje në Lojëra Olimpike e sportistëve të federatave sportive kombëtare 
	Me normë
	8

	
	Me ftesë
	3

	[bookmark: _Hlk96444807]
Kampionat Evropian 
Lojëra Evropiane
(të barasvlershme me kampionatet evropiane, me vendim të federatës përkatëse ndërkombëtare)


	Vendi i parë
	23

	
	Vendi i dytë
	21

	
	Vendi i tretë
	19

	
	Vendi i katërt
	18

	
	Vendi i pestë
	17

	
	Vendi i gjashtë
	16

	Lojëra Mesdhetare
	Medalje e artë
	13

	
	Medalje e argjendtë 
	11

	
	Medalje e bronztë
	9

	Kampionat Mesdhetar
	Medalje e artë
	9

	
	Medalje e argjendtë 
	7

	
	Medalje e bronztë
	5

	Kampionat Ballkanik
	Medalje e artë
	5

	
	Medalje e argjendtë 
	3

	
	Medalje e bronztë
	1



Tabela 3
	Rezultati në aktivitetet ndërkombëtare, sportet kolektive
	Vlerësimi me pikë

	
Lojëra Olimpike

Kampionat Botëror
	Medalje ari, argjendi, E bronztë
	
24

	
	Vendi i katërt
	20

	
	Vendi i pestë
	19

	
	Vendi i gjashtë
	18

	
	Vendi i shtatë
	17

	
	Vendi i tetë
	16

	Pjesëmarrje e ekipit kombëtar të një federate në Lojëra Olimpike 
	
	8


	Kualifikimi i ekipi kombëtar i sportit përkatës për në Kampionatin Botëror apo Evropian
	
	4

	
Kampionat Evropian 
Lojëra Evropiane
(e barasvlershme me kampionatet evropiane, me vendim të federatës përkatëse ndërkombëtare)

	Vendi i parë
	23

	
	Vendi i dytë
	21

	
	Vendi i tretë
	19

	
	Vendi i katërt
	18

	
	Vendi i pestë
	17

	
	Vendi i gjashtë
	16

	Lojëra Mesdhetare
	Medalje e artë
	13

	
	Medalje e argjendtë 
	11

	
	Medalje e bronztë
	9

	Kampionat Mesdhetar
	Medalje e artë
	9

	
	Medalje e argjendtë 
	7

	
	Medalje e bronztë
	5

	Kampionat Ballkanik
	Medalje e artë
	5

	
	Medalje e argjendtë 
	3

	
	Medalje e bronztë
	1



Tabela 4
	Kriteri i masivitetit për federatat sportive individuale dhe kolektive në nivel kombëtar
	

	Numri i organizatave sportive, anëtare të federatës
	Vlerësimi me pikë

	Mbi 60
	9

	50–59
	7–8,99

	40–49
	4–6,99

	30–39
	3–4,99

	20–29
	2–2,99

	5–19
	1–1,99



Tabela 5
	Numri i sportistëve të regjistruar në organizatat sportive, anëtare të federatës për sportet individuale
	Vlerësimi me pikë

	Mbi 250
	12

	200–249
	8–11.99

	150–199
	6–7.99

	100–149
	4–5.99

	50–99
	2–3.99

	Deri në 50
	1–1.99





Tabela 6
	Numri i sportistëve të regjistruar në organizatat sportive, anëtare të federatës për sportet kolektive
	Vlerësimi me pikë

	Mbi 1,500
	21

	900–1,499
	20–20,99

	600–899
	15–19,99

	300–599
	10–14,99

	deri në 300
	5–9,99



Tabela 7
	Raporti i numrit të përgjithshëm të femrave në vendimmarrje, ku përfshihen anëtarët e bordit dhe sekretari i përgjithshëm, me numrin e meshkujve
	Vlerësimi me pikë

	Mbi 30%
	2

	20–29,9%
	1

	10–19,9%
	0,5

	0–9,9%
	0–0,49



Tabela 8
	Raporti i numrit të sportistë me aftësi ndryshe me numrin e sportistëve
	Vlerësimi me pikë

	Mbi 10%
	1

	5–9,9%
	0,5

	0–4,9%
	0–0,49


 
Tabela 9
	Kriteri i masivitetit për federatat sportive individuale dhe kolektive në nivel ndërkombëtar
	Vlerësimi me pikë

	Mbi 200
	4

	151–200
	3

	76–150
	2

	1–75
	1



Tabela 10
	Vlerësimi i sporteve, sipas traditës dhe jetëgjatësisë së themelimit të federatave kombëtare
	Vlerësimi me pikë

	Federata e themeluar deri në vitin 1970
	2

	Federata e themeluar prej vitit 1971–1990
	1.5

	Federata e themeluar prej vitit 1991–2000
	1

	Federata e themeluar prej vitit 2001
	0.5



Tabela 11
	Aktivitete kombëtare për federatat e sporteve kolektive dhe individuale
	Vlerësimi me pikë

	Kampionati Kombëtar 
	U14, U16, U18, U21, të rritur
	5

	
	U16, U18, U21 dhe të rritur
	4

	Kupa e Shqipërisë
	U18, U21 dhe të rritur
	3

	
	U21 dhe të rritur
	2



Tabela 12
	Numri i aktiviteteve kombëtare e ndërkombëtare, ku merr pjesë federata brenda vitit
	Vlerësimi me pikë

	>= 40
	3

	30-39
	2

	15-29
	1

Tabela 13
	Kriteret e ngritjes së kapaciteteve 
	Vlerësimi me pikë

	Federata kombëtare që kanë hartuar planin strategjik për zhvillimin e sportit përkatës
	2

	Federata kombëtare që kanë organizuar trajnim për trajnerët brenda vitit
	1

	Federata kombëtare që kanë organizuar trajnim për arbitrat brenda vitit
	0,5

	Federata kombëtare që kanë organizuar trajnim për administratorët e sportit brenda vitit
	0.5



Tabela 14
	Kohështrirja e aktivitetit
	Vlerësimi me pikë

	Kampionat Kombëtar
Kupa e Shqipërisë
	Sistem vajtje-ardhje
	5

	
	Sistem grumbullimi
	3

	Aktivitet ndërkombëtar në Shqipëri
	Sistem vajtje-ardhje
	3

	
	Sistem grumbullimi
	1

	Aktivitet ndërkombëtar jashtë Shqipërisë
	Sistem vajtje-ardhje
	3

	
	Sistem grumbullimi
	1



Shembull ilustrues për formulën e financimit
Në rast se fondi total për vitin XX për financimin e federatave olimpike dhe joolimpike për pjesëmarrje në aktivitetet ndërkombëtare dhe kombëtare të zhvilluara për të gjithë disiplinat, është në shumën totale 100 milionë lekë:
“Shuma vjetore e fondit në dispozicion” përllogaritet si diferenca e fondit total minus fondin për projektet e federatave joolimpike dhe organizatave në funksion të sportit, referuar përcaktimeve të pikës 5, germat “a”, “b” dhe “c” të këtij udhëzimi, në intervalin deri në 30% të fondit vjetor ose (100.000.000 lekë – 30.000.000 lekë) = 70.000.000 lekë është shuma vjetore e fondit në dispozicion për të financuar federatat olimpike.
Në rast se pikëzimi i federatave, sipas kritereve të përcaktuara në shtojcën 1 të këtij udhëzimi, është si më poshtë: 

	- Federata X 
	90 pikë

	- Federata Y 
	85 pikë

	- Federata Z 
	80 pikë

	Totali
	255 pikë 



Koeficienti i financimit për çdo federatë olimpike është:

	- Federata X 
	90 pikë
	- koeficienti i financimit 
	_35,2%

	- Federata Y 
	85 pikë
	- koeficienti i financimit 
	_33,3%

	- Federata Z 
	80 pikë
	- koeficienti i financimit
	_31.5%

	Totali 
	255 pikë
	
	100%



Masa e financimit e përllogaritur për çdo federatë olimpike është:
 
	- Federata X
	- 70.000.000 lekë
	* 35,2%
	= 26,640,000 lekë

	- Federata Y
	- 70.000.000 lekë
	* 33.3%
	= 23,310,000 lekë

	- Federata Z
	- 70.000.000 lekë
	* 31.5%
	= 22,050,000 lekë

	Totali
	70.000.000 lekë





				          

